पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. नगर निगम के लिए हुए पहले चुनाव में पुरुष भले ही हावी दिखे हों मगर वोटिंग में अपने शहर की महिलाओं ने चुपचाप पुरुषों को पछाड़ दिया। रविवार कुल 69.24 प्रतिशत वोटिंग हुई। शहर में 2,64,814 वोटरों में से 1,83,351 ने वोट डाले। इनमें वोट न डालने वाले पुरुषों की संख्या 42,471 रही। वहीं कुल महिलाओं 38,992 ने वोट नहीं डाले। इस तरह घर बैठने वाले पुरुषों की संख्या महिलाओं के मुकाबले 3479 ज्यादा रही।
69.24 फीसदी मतदान के साथ 321 प्रत्याशियों का भाग्य ईवीएम में कैद हो गया। लगभग 12 घंटे चले मतदान में पानीपत शहर ने नगर निगम का पहला मेयर चुनने के लिए पूरे उत्साह से लाइनों में लगकर मतदान किया। सुबह आठ बजे से ही मतदान केंद्रों पर पुरुषों और महिलाओं की लंबी कतारें लगी रही। शाम पांच बजे तक कुल 234 बूथों के कंट्रोल रूम में केवल 150 बूथों की जानकारी मिल पाई थी।
अंतिम 84 बूथों की जानकारी रविवार शाम तक आई। सुबह आठ बजे से शुरू हुआ मतदान रात 7.36 मिनट तक चलता रहा। वार्ड 3, 5, 8, 9, 13, 15, 19 और 21 में हुईं छुटपुट घटनाओं को छोड़कर मतदान शांतिपूर्वक संपन्न हुआ।
वार्ड पांच में सबसे ज्यादा वोटिंग
वार्ड पांच में सबसे ज्यादा 29 प्रत्याशी हैं और सबसे कम 5625 वोटर। इसी वार्ड में आज सबसे ज्यादा 78.67 प्रतिशत वोट पड़े। इसी वार्ड में 30 मई से पहले देसराज कॉलोनी के 590 वोट जोड़े गए थे। राजनीतिक रूप से वार्ड नंबर पांच में कांग्रेस का अधिक वर्चस्व रहा है। कांग्रेस विधायक बलवीर पाल शाह समेत कई भाजपाई दिग्गजों के वार्ड 19 में सबसे कम 60.34 वोटिंग हुई। वार्ड में कुल 13,0766 मतदाता हैं।
मतगणना कल सुबह आठ बजे से
एडीसी आरएस वर्मा ने बताया कि मतगणना ४ जून को सुबह आठ से शुरू होगी। चुनाव परिणाम दोपहर तक आने की उम्मीद है। वार्ड एक से आठ की मतगणना एसडी कॉलेज, 9 से 16 वार्ड के लिए एसडी सीनियर सेकेंडरी स्कूल और 17 से 24 वार्ड के लिए एस डीवीएम जूनियर विंग के सभागार में मतगणना केंद्र बनाए गए हैं। मतगणना के बाद 321 प्रत्याशियों के साथ कई दिग्गजों की ताकत का भी फैसला होगा।
(आगे तस्वीरों में देखें मतदाताओं का जज्बा)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva bho_Deva hin_Deva hin_Deva zho_Hant eng_Latn